Nr.

Referitor dosar 7450/10.04.2017

**DECIZIA ETAPEI DE INCADRARE**

**FRAFT**

Ca urmare a solicitării de emitere a acordului de mediu adresate de **PĂNĂZAN ROXANA**, pentru proiectul: **„Construire anexe gospodărești ale exploatației agricole (depozit furaje, bazin colector dejecții)”** propus a fi amplasat în judeţul **Sibiu, Șeica Mare, CF 100037 Șeica Mare, nr. cad. 387**, înregistrată la Agenţia pentru Protecţia Mediului Sibiu cu nr. 7450/10.04.2017 și a completărilor ulterioare, în baza **Hotărârii Guvernului nr. 445/2009** privind evaluarea impactului anumitor proiecte publice și private asupra mediului și a O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, aprobată prin Legea nr. 49/2011,

 **Agenţia pentru Protecţia Mediului Sibiu decide**, ca urmare a consultărilor desfăşurate în cadrul şedinţelor Comisiei de Analiză Tehnică din data de xxxxxxxx, că proiectul **„ Construire anexe gospodărești ale exploatației agricole (depozit furaje, bazin colector dejecții)”** propus a fi amplasat în judeţul **Sibiu, Șeica Mare, CF 100037 Șeica Mare, nr. cad. 387 ”**, **nu se supune evaluării impactului asupra mediului** **şi nu se supune evaluării adecvate**.

Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

* proiectul se încadrează în prevederile Hotărârii Guvernului nr. 445/2009, anexa nr. 2 – pct. 1, lit. e **-** instalații pentru creșterea intensivă a animalelor de fermă, altele decât cele incluse în anexa nr. 1.

**1. Caracteristicile proiectului**

**a) mărimea proiectului**

Pe amplasamentul propus există cinci construcții cu destinația de anexe ale exploatației agricole: construcție civilă pentru locuit, grajd, padoc porci cu șopron, magazie (suprafață construită – 457,22 mp).

Prin proiect se propune construire unei magazi de furaje, platformă colectare dejecții și un bazin colector.

* depozit pentru furaje pe o suprafață S – 177 mp;
* platformă betonată suprafață S – 165 mp;
* bazin colector pentru levigat S – 7 mc.

Alimentarea cu apă a întregi folosințe se va realiza din sursă subterană existentă pe amplasament. Apa prelevată va fi utilizată în scop menajer și consumul animalelor.

Apele uzate fecaloid menajere rezultate de la grupul sanitar aferent corpului administrativ va fi colectată printr – o canalizare internă , cu evacuare într –un bazin vidanjabil existent.

Dejecțiile solide rezultate în urma igienizării grajdurilor vor fi îndepărtate și depozitate provizoriu pe o platformă betonată, acoperită cu membrană de cauciuc și având o suprafață de 165 mp cu un volum de 300 mc. Livigatul va fi colectat într –un bazin de colectare vidanjabil, de capacitate V – 7 mc aferent platformei de colectare dejecții.

 **b) cumularea cu alte proiecte** – nu este cazul;

**c) utilizarea resurselor naturale** – nu este cazul;

**d) producţia de deşeuri** – diferitele categorii de deşeuri generate în timpul realizării investiţiei şi în etapa operaţională vor fi eliminate/valorificate prin firme autorizate, cu respectarea dispoziţiilor legale în vigoare;

**e) emisiile poluante, inclusiv zgomotul și alte surse de disconfort** – emisiile în atmosferă de la utilaje şi mijloacele de transport, precum și disconfortul fonic creat de lucrări, temporar - în perioada de execuţie a lucrării, fără impact semnificativ;

**f) riscul de accident, ţinându-se seama în special de substanţele si de tehnologiile utilizate** – nu este cazul, se vor respecta normele de protecţia muncii.

**2. Localizarea proiectului**

**2.1 utilizarea existentă a terenului** – terenul este situat în extravilanul localității Șeica Mare, folosința actuală – arabil și teren construcții, cu destinație arabil și teren construcții, conform Certificatului de Urbanism, emis de Consiliul Județean Sibiu.

**2.2 relativa abundență a resurselor naturale din zona, calitatea și capacitatea** **regenerativă a acestora** – nu este cazul;

**2.3 capacitatea de absorbţie a mediului, cu atenţie deosebită pentru:
a) zone umede:** nu este cazul;

**b) zone costiere:** nu este cazul;

**c) zonele montane şi cele împădurite:** nu este cazul;

**d) parcuri şi rezervaţii naturale:** nu este cazul;

**e) ariile clasificate sau zonele protejate prin legislaţia în vigoare:** nu este cazul;

**f)** **zonele de protecţie specială**, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional – Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

**g) ariile în care standardele de calitate a mediului au fost deja depăşite:** nu este cazul;

**h) ariile dens populate:** nu este cazul;

**i) peisaje cu semnificaţie istorică, culturală şi arheologică:** nu este cazul.

**3. Caracteristicile impactului potenţial**

**a) extinderea impactului:** local, redus în perioada de execuţie;

**b) natura transfrontalieră a impactului:** nu este cazul;

**c) mărimea și complexitatea impactului:** se vor lua măsuri de reducere şi limitare a impactului asupra mediului;

**d) probabilitatea impactului:** redus pe perioada de execuţie cât și pe perioada de funcţionare, în condiţiile respectării măsurilor propuse prin proiect;

**e) durata, frecvența și reversibilitatea impactului:** impact redus pe perioada de realizare şi funcţionare.

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- proiectul nu se încadrează în prevederile art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

**Condiţiile de realizare a proiectului:**

* respectarea legislaţiei în vigoare în domeniul protecţiei mediului;
* respectarea întocmai a proiectului propus spre avizare;
* respectarea întocmai a condiţiilor prevăzute în documentele şi avizele preliminare emise de alte autorităţi;
* respectarea întocmai a condițiilor prevăzute prin Notificarea de începere a execuției nr. 15 din 20.02.2018, emis de Administrația Națională „Apele Române”, Administrația Bazinală de Apă Mureș ;
* respectarea notificării de asistență de specialitate de sănătate publică nr. 149/19.02.2018, emisă de Direcția de Sănătate Publică a Județul Sibiu;
* deşeurile menajere şi cele inerte rezultate în urma lucrărilor de construire, inclusiv materialele de construcții cu conținut de azbest, vor fi depozitate în locuri special amenajate, urmând a fi predate către societăți autorizate în colectarea, transportul și valorificarea/eliminarea acestora;
* nu se vor depozita deşeuri în alte locuri, decât în spaţiile special amenajate;
* se vor încheia contracte ferme pentru valorificarea/eliminarea deșeurilor rezultate în timpul realizării proiectului;
* managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect cât şi a operatorului care realizează lucrările;
* materialele necesare pe parcursul execuției lucrărilor vor fi depozitate numai în locuri special amenajate, astfel încât să se asigure protecția factorilor de mediu;
* utilajele utilizate pe durata de realizare a lucrărilor, precum şi mijloacele de transport, vor avea o stare tehnică corespunzătoare, astfel încât să fie exclusă orice posibilitate de poluare a mediului înconjurător cu combustibil ori material lubrifiant direct sau indirect;
* nu se vor deteriora zonele învecinate perimetrului de desfăşurare a lucrărilor;
* se vor lua măsuri pentru evitarea poluării accidentale a factorilor de mediu pe toată durata execuţiei lucrărilor şi implementării proiectului;
* suprafețele de teren ocupate temporar vor fi redate la starea inițială de folosință la terminarea lucrărilor;
* la executarea lucrărilor, se vor respecta normele legale în vigoare: sanitare, de prevenire şi stingere a incendiilor şi de protecţia muncii.

Conform art. 22, alin. (1) din H.G. nr. 445/2009, titularului proiectului are obligaţia, de a notifica în scris Agenţia pentru Protecţia Mediului Sibiu despre orice modificare a datelor/informaţiilor care au stat la baza luării deciziei etapei de încadrare.

Conform art. 49, alin. (3) si (4) din Ordinul MMP nr. 135/2010 privind aprobarea Metodologiei de aplicare a evaluării impactului asupra mediului pentru proiecte publice şi private, la finalizarea lucrărilor, veţi notifica Agenția pentru Protecția Mediului Sibiu în vederea efectuării unui control de specialitate pentru verificarea respectării prevederilor prezentei decizii.

Procesul-verbal întocmit în urma controlului se va anexa și va face parte integrantă din procesul-verbal de recepţie la terminarea lucrărilor.

**Proiectul propus nu necesită parcurgerea celorlalte etape ale procedurii de evaluare a impactului asupra mediului şi nu se supune evaluării adecvate.**

Prezenta decizie poate fi contestată în conformitate cu prevederile Hotărârii Guvernului nr. 445/2009 și ale Legii contenciosului administrativ nr. 554/2004, cu modificările şi completările ulterioare.

**Prezenta decizie a fost emisă în 3 (trei) exemplare, fiecare exemplar având un număr de 4 (patru) pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**

 **DIRECTOR EXECUTIV, ŞEF SERVICIU AVIZE,**

 **Ec. Ioan FRĂTICI ACORDURI, AUTORIZAŢII,**

 **Ing. Livia MITEA**

 **ÎNTOCMIT,**

 **Ing. Mihaela CERCIU**